14)+Turun+Ammattiopistosäätiö


 * Laajennetun työssäoppimisen kokeilu TAO:ssa **

==== Hankkeen kuvaus **// Oppipaikka //** on uusi tapa yhdistää perinteinen **//oppilaitosmuotoinen//** ammatillinen peruskoulutus ja **//oppisopimuskoulutus//** yhdeksi tutkintoon johtavaksi kokonaisuudeksi. Kysymyksessä on Turun Ammattiopistosäätiön ammattioppilaitoksen ja työelämäverkoston kanssa yhteistyössä käynnistetty hanke työssäoppimisen laajentamiseksi koskemaan entistä laajempaa osaa ammatillista peruskoulutusta. Hankkeen avulla pyritään varmistamaan ammattioppilaitoksesta valmistuvien työllistyminen tarkasti koulutustaan vastaaviin työtehtäviin ja auttamaan yrityksiä löytämään juuri heidän tarpeisiinsa koulutettua uutta työvoimaa. Hankkeessa hyödynnetään TAO:n pitkään jatkuneen työelämäyhteistyön avulla muodostettua työpaikkakouluttajaverkostoa sekä oppilaitoksen ryhmäperiodijärjestelmää, joka mahdollistaa tutkintokohtaisten lukusuunnitelmien toteuttamisen yksilölliseksi muodostuvissa opetusohjelmissa. Käytännössä edellä mainittu järjestelmä toimii siten, että jokaiselle opintonsa aloittavalle opiskelijalle laaditaan heti opintojen alkuvaiheessa henkilökohtainen ”opiskelupolku”, jossa huomioidaan esimerkiksi aikaisemmin suoritetut opinnot, kaksoistutkintotavoite ja muut mahdolliset opiskelu- ja oppimistarpeisiin liittyvät asiat. Suunnitelmassa kolmannen opintovuoden sisältö on muokattu sellaiseksi, että sen opiskelu soveltuu toteutettavaksi lähes kokonaan käytännön työtehtävien yhteydessä **//oppisopimuskoulutuksena//** työpaikoilla. Oppipaikka poikkeaa siinä suhteessa perinteisestä oppisopimuskoulutuksesta, että toimintaa ei ole yhdistetty näyttötutkintojärjestelmään, vaan koulutus toteutetaan koko ajan opetussuunnitelmaperustaisena tutkintoon johtavana ammatillisena peruskoulutuksena. Järjestelmää voisi periaatteessa kuvata myös numeroilla 2+1. Toisin sanoen: ensin kaksi vuotta perinteistä ammattikoulua ja sen jälkeen yksi vuosi oppisopimuksessa. ====

Projektipäällikkö Jaakko Lainio jaakko.lainio@taos.fi 40 508 3953.
[|Turun ammattiopisto-säätiön internet -sivut] [|Turun ammattiopisto-säätiö: työssäoppiminen] [|TAO:sta töihin lehti]
 * Linkkejä **